{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":6,"n_cols":6,"rows_kept":6,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - PRIJEDLOG ZAKONA O IZMJENAMA I DOPUNAMA ZAKONA O SUSTAVU CIVILNE ZAŠTITE,  S KONAČNIM PRIJEDLOGOM ZAKONA"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Renato Kalac","KONAČNI PRIJEDLOG ZAKONA O IZMJENAMA I DOPUNAMA ZAKONA O SUSTAVU CIVILNE ZAŠTITE","1. Podržavam veći dio navedenog u komentaru Umaga.\n 2. Predlažem da se članak 18. stavak 3. alineja 7. dopuni na način da glasi \"izrađuje i dostavlja predstavničkom tijelu prijedlog procjena rizika od velikih nesreća uz prethodnu suglasnost tijela nadležnog za poslove CZ i redovito ažurira procjenu rizika i plan djelovanja civilne zaštite\" ( mislim na tijelo Ravnateljstva CZ - Služba CZ ili PUCZ za gradove i općine). Isto predlažem temeljem dugogodišnjeg iskustva sagledavajući potrebu izrade, cjelovite, kvalitetne i prije svega realne Procjene rizika kao temeljnog preduvjeta za pravilno utvrđivanje najoptimalnijeg načina sprečavanja nastanka i odgovora na eventualno nastalu nesreću, a što naročito uključuje  potrebne snage, resurse i kapacitete, ( određivanje operativnih snaga, pravnih osoba od interesa za sustav CZ i dr).\n3. Predlažem također da se jasnije i nedvosmisleno zakonski utvrdi funkcija  Stožera CZ na lokalnoj i područnoj (regionalnoj) razini. Naime u nekim je segmentima ona stručna, operativna (provedbena) i koordinativna - članak 21. stavak 2., a u drugom je dijelu ona izvršna (zapovjedna)  - članak 26. važećeg zakona. Po mom mišljenju zapovijedanje je izvršna funkcija upravljanja i trebala bi biti isključivo u ingerenciji izvršnih tijela JLPR (S),  posebno ako isto promatramo u kontekstu stvaranja troškova prilikom djelovanja, a koje u pravilu plaća J L ili P(R)S.\n 4. Predlažem također da Zakonom precizno definira kako na čelu Stožera CZ na razini lokalne i područne samouprave trebaju biti predstavnici J L i P (R) S u osobi Zamjenika župana, Gradonačelnika ili Načelnika. Postojeća je praksa pokazala kako su na čelu pojedinih Stožera zapovjednici  temeljnih operativnih snaga koji usput pokrivaju i dužnost načelnika stožera u 2, 3 ili čak 8 JLS. Pitanje je kako će u slučaju velike nesreće ili katastrofe ta ista osoba zapovijedati i rukovoditi operativnom snagom na čijem je čelu i za što je direktno odgovoran te istovremeno rukovoditi sa više Stožera CZ gradova i općina.\nZamjenik gradonačelnika ili načelnika je osoba izabrana na demokratskim izborima, dio je izvršne vlasti i im određenu razinu odgovornosti, treba ga naučiti stožerni proces, a za sve stručne poslove u stožeru ima stručnjake iz područja vatrogastva, policije, GSS, zdravstva i dr.) pa nema nikakvih zapreka da bude na čelu stožera.\n3. Predlažem također da se u članku 3. pojam „zajedničkog tijela ili službe za zajedničko obavljanje poslova CZ iz samoupravnog djelokruga“ , a što je omogućeno člankom 18. postojećeg Zakona.  Praksa je pokazala da se ovaj članak ne povezuje sa odredbama Zakona o lokalnoj i područnoj (regionalnoj) samoupravi u onom djelu koji regulira obavljanje poslova CZ iz samoupravnog djelokruga J L i P (R)  S, te predlažem isto konkretizirati. \n4. Predlažem također da se u članku 3. postojećeg Zakona definira pojam \"pravne osobe\". Naime Jednostavno trgovačko društvo ili obrt spadaju u kategoriju \"pravnih osoba\". U manjim općinama oni mogu biti iznimno važni u sustavu CZ, i na neki su način već uključeni u sustav ( primjerice kroz održavanje prometnica u zimskim uvjetima, ili pak u pripremi PP sezone), ali u praksi postoje razmimoilaženja po pitanju određivanja  Obrta ili JTD kao pravnih osoba od interesa za CZ","Nije prihvaćen","Usklađivanje navedenih odredbi Zakona o sustavu civilne zaštite nije predmet žurnih izmjena i dopuna koje su vezane uz prenošenje određenih odredbi Direktive 2012/18/EU, ali će se uzeti u obzir kod izrade novog Zakona."]
[2,"Grad Umag-Umago","KONAČNI PRIJEDLOG ZAKONA O IZMJENAMA I DOPUNAMA ZAKONA O SUSTAVU CIVILNE ZAŠTITE","Rok za savjetovanje je neprimjereno kratak, a da nema nikakvog obrazloženja zbog čega je rok savjetovanja skraćen. Znači, apsolutno se ne poštuju odredbe Zakona o pravu na pristup informacijama.\nNakon svih nevolja s epidemijom koronavirusa očekivali smo da se napravi jedna opsežnija intervencija u Zakon o sustavu civilne zaštite kako bi se u isti ugradila nova rješenja temeljena na iskustvima sustava (kako pozitivna, tako i negativna) u borbi protiv epidemije.\nU siječnju 2018. godine, a zatim i za vrijeme savjetovanja kod izmjena Zakona (NN 118/18) ukazivali smo na potrebu usklađenja članka 17. stavak 1. podstavak 3. s člankom 12. stavak 1. podstavak 23. Zakona o sustavu civilne zaštite kako bi se jasno i nedvojbeno utvrdilo koje je tijelo nadležno za donošenje odluke o određivanju pravnih osoba od interesa za sustav civilne zaštite? Prvo nam je rečeno da će se naša primjedba uvažiti kod prvih idućih izmjena i dopuna Zakona, kada su došle na red prve sljedeće izmjene i dopune rečeno nam je da navedeno pitanje nije predmet  aktualnih izmjena i dopuna, a vidimo da je konačno uređenje tog pitanja izostavljeno i ovoga puta.","Nije prihvaćen","Usklađivanje navedenih odredbi Zakona o sustavu civilne zaštite nije predmet žurnih izmjena i dopuna koje su vezane uz prenošenje određenih odredbi Direktive 2012/18/EU, ali će se uzeti u obzir kod izrade novog Zakona."]
[3,"TIHOMIR KLEMENT","KONAČNI PRIJEDLOG ZAKONA O IZMJENAMA I DOPUNAMA ZAKONA O SUSTAVU CIVILNE ZAŠTITE,\nČlanak 3.","Termin PANDEMIJA bi svakako trebalo staviti na popis izraza, a samim time i pojasniti aktivnosti vezane za taj termin.","Nije prihvaćen","Usklađivanje navedenih odredbi Zakona o sustavu civilne zaštite nije predmet žurnih izmjena i dopuna koje su vezane uz prenošenje određenih odredbi Direktive 2012/18/EU, ali će se uzeti u obzir kod izrade novog Zakona."]